title: 2012/571/ЕС: Решение на Европейския парламент от 10 май 2012 година относно приключването на сметките на Европейската агенция за авиационна безопасност за финансовата 2010 година

text:
               17.10.2012

               BG

               Официален вестник на Европейския съюз

               L 286/183

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките на Европейската агенция за авиационна безопасност за финансовата 2010 година
   (2012/571/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за авиационна безопасност за финансовата 2010 година,

               —

               като взе предвид доклада на Сметната палата относно годишните отчети на Европейската агенция за авиационна безопасност за финансовата 2010 година, придружен от отговорите на Агенцията (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 216/2008 на Европейския парламент и на Съвета (3) относно създаването на Европейска агенция за авиационна безопасност, и по-специално член 60 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по транспорт и туризъм (A7-0124/2012),

               1.

               Одобрява приключването на сметките на Европейската агенция за авиационна безопасност за финансовата 2010 година.

               2.

               Възлага на своя председател да предаде настоящото решение на изпълнителния директор на Европейската агенция за авиационна безопасност, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366 15.12.2011 г., стр. 21.

      (2)  ОВ L 248, 16.9.2002 г., стр. 1.

      (3)  ОВ L 79, 19.3.2008 г., стр. 1.

      (4)  ОВ L 357, 31.12.2002 г., стр. 72.


title: Решение на Комисията от 23 май 2017 година за уведомяване на Република Либерия относно възможността да бъде определена за несътрудничеща трета държава в борбата с незаконния, недеклариран и нерегулиран риболов

text:
               30.5.2017

               BG

               Официален вестник на Европейския съюз

               C 169/11

         РЕШЕНИЕ НА КОМИСИЯТА
   от 23 май 2017 година
   за уведомяване на Република Либерия относно възможността да бъде определена за несътрудничеща трета държава в борбата с незаконния, недеклариран и нерегулиран риболов
   (2017/C 169/12)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1005/2008 на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999 (1), и по-специално член 32 от него,
   като има предвид, че:
   1.   ВЪВЕДЕНИЕ

               (1)

               С Регламент (ЕО) № 1005/2008 (наричан по-долу „Регламентът относно ННН риболов“) се създава система на Съюза за предотвратяване, възпиране и премахване на незаконния, недеклариран и нерегулиран (ННН) риболов.

               (2)

               В глава VI от Регламента относно ННН риболов се посочват процедурата за определяне на несътрудничещите трети държави, действията, които се предприемат спрямо тези държави, съставянето на списък на такива държави, заличаването от този списък, оповестяването на списъка и всякакви извънредни мерки.

               (3)

               В съответствие с член 31 от Регламента относно ННН риболов Комисията определя третите държави, които счита за несътрудничещи в борбата с ННН риболов. Дадена трета държава се определя за несътрудничеща, ако не изпълнява предвидените в международното право задължения да предприема действия за предотвратяване, възпиране и премахване на ННН риболов като държава на знамето, пристанищна държава, крайбрежна държава или държава на пазара.

               (4)

               Преди да определи третите държави за несътрудничещи съгласно член 31 от Регламента относно ННН риболов, Комисията първо ги уведомява за възможността да бъдат определени за несътрудничещи в съответствие с член 32 от посочения регламент. Това уведомяване има предварителен характер. То се основава на критериите, заложени в член 31 от Регламента относно ННН риболов. Комисията също така взема под внимание всички действия, предвидени в член 32 от посочения регламент, по отношение на уведомените трети държави. По-конкретно Комисията включва в уведомлението информация относно основните факти и съображения, на които се основава това определяне, и дава възможност на тези държави да отговорят и да представят доказателства, които опровергават определянето, или, ако е целесъобразно — план за действие и предприетите мерки за подобряване на положението. Комисията осигурява на уведомените трети държави подходящ срок за отговор на уведомлението и разумен срок, за да коригират положението.

               (5)

               Определянето на несътрудничещите трети държави съгласно член 31 от Регламента относно ННН риболов се основава на прегледа на цялата информация, посочена в член 31, параграф 2 от същия регламент.

               (6)

               В съответствие с член 33 от Регламента относно ННН риболов Съветът съставя списък на несътрудничещите трети държави. По отношение на тях се прилагат мерките, определени, наред с другото, в член 38 от Регламента относно ННН риболов.

               (7)

               В съответствие с член 20, параграф 1 от Регламента относно ННН риболов заверените от трети държави на знамето сертификати за улов се приемат, при условие че Комисията е била уведомена относно организацията за прилагане, контрол и изпълнение на законите, подзаконовите актове и мерките за опазване и управление, които риболовните кораби на съответните трети държави са длъжни да спазват.

               (8)

               В съответствие с член 20, параграф 4 от Регламента относно ННН риболов Комисията установява административно сътрудничество с трети държави в областите, свързани с прилагането на посочения регламент.

         2.   ПРОЦЕДУРА ПО ОТНОШЕНИЕ НА РЕПУБЛИКА ЛИБЕРИЯ

               (9)

               Република Либерия (наричана по-долу „Либерия“) не е представила на Комисията уведомление като държава на знамето съгласно член 20 от Регламента относно ННН риболов.

               (10)

               От 5 февруари 2014 г. до момента Комисията си сътрудничи административно с органите на Либерия в рамките на административното сътрудничество, предвидено в член 20, параграф 4 от Регламента относно ННН риболов. Това сътрудничество обхваща въпроси, отнасящи се до прилагането, контрола и изпълнението на законите, подзаконовите актове и мерките за опазване и управление от страна на Либерия. То включва обмен на устни и писмени коментари, както и посещението на Либерия от 19 до 23 октомври 2015 г., по време на което Комисията издири и провери цялата информация, която счете за необходима относно предприетите от Либерия мерки за изпълнение на задълженията ѝ в борбата с ННН риболов.

               (11)

               Либерия е договаряща страна в Международната комисия за опазване на рибата тон в Атлантическия океан (ICCAT), сътрудничеща недоговаряща страна в Комисията по рибата тон в Индийския океан (IOTC), Комисията за риболова в североизточната част на Атлантическия океан (NEAFC) и Регионалната организация за управление на рибарството в южната част на Тихия океан (SPRFMO), сътрудничеща страна, която не е член на Комисията за риболова в Западния и Централния Тихи океан (WCPFC) и на Междуамериканската комисия за тропическа риба тон (IATTC). Либерия е ратифицирала Конвенцията на Организацията на обединените нации по морско право (КООНМП) от 1982 г. и Споразумението относно прилагането на разпоредбите на Конвенцията на ООН по морско право, свързани с опазването и управлението на трансгранично преминаващите и далекомигриращите рибни запаси (UNFSA) (2).

               (12)

               С цел да оцени спазването от страна на Либерия на международните ѝ задължения като държава на знамето, пристанищна държава, крайбрежна държава или държава на пазара, както са определени в посочените в съображение 11 международни споразумения и както са установени от съответните регионални организации за управление на рибарството (РОУР), Комисията издири, събра и анализира цялата информация, необходима за целите на тази дейност.

         3.   ВЪЗМОЖНОСТ ЗА ОПРЕДЕЛЯНЕ НА ЛИБЕРИЯ ЗА НЕСЪТРУДНИЧЕЩА ТРЕТА ДЪРЖАВА

               (13)

               Съгласно член 31, параграф 3 от Регламента относно ННН риболов Комисията анализира задълженията на Либерия като държава на знамето, пристанищна държава, крайбрежна държава или държава на пазара. За целите на този преглед Комисията взе предвид критериите, изброени в член 31, параграфи 4—7 от Регламента относно ННН риболов.

         3.1.   Мерки, предприети във връзка с нееднократното извършване на ННН риболов и търговските потоци на продукти от ННН риболов (член 31, параграф 4 от Регламента относно ННН риболов)

               (14)

               Съгласно националната нормативна уредба на Либерия в областта на рибарството („Наредби в областта на рибарството от 2010 г.“) риболовен кораб се определя като „всеки кораб, използван за риболов или свързана с това дейност“. В обхвата на Наредбите в областта на рибарството от 2010 г. влизат всички риболовни и свързани с риболов дейности във водите под юрисдикцията на Либерия, както и дейностите на всички либерийски плавателни съдове и лица в райони извън юрисдикцията на Либерия, доколкото това не е в конфликт с юрисдикцията на друга държава.

               (15)

               Докато либерийският национален орган, отговарящ за националната регистрация на кораби, се консултира с органите по рибарството относно регистрирането на нови риболовни кораби, които ще извършват дейност в националните води, органът, отговарящ за международния корабен регистър (Морска администрация на Либерия) (3), не се консултира с националните органи по рибарството (4), преди да регистрира риболовни кораби, които ще извършват дейност извън изключителната икономическа зона (ИИЗ) на Либерия. Това не позволява съставянето на консолидиран списък на всички риболовни кораби, плаващи под знамето на Либерия. По всичко личи, че националните органи по рибарството не разполагат с информация за либерийските риболовни кораби, действащи извън ИИЗ на Либерия. Може да се приеме, че очевидната липса на сътрудничество между Морската администрация на Либерия и националните органи по рибарството е обстоятелство, което намалява възможностите на Либерия да наблюдава размера и дейностите на своя флот и потенциално разрешава на незаконни оператори да използват знамето на Либерия без подходящ контрол.

               (16)

               Комисията установи, че над сто риболовни кораба, плаващи под знамето на Либерия, извършват дейност извън ИИЗ на Либерия без разрешение от съответните либерийски органи по рибарството. Либерийските органи по рибарството признаха, че Морската администрация на Либерия действително наблюдава международния флот под знамето на Либерия, но в същото време риболовните кораби, извършващи дейност извън ИИЗ, не са обект на наблюдение, контрол и надзор от страна на органа по рибарството. Те не съобщават географското си местоположение на либерийския център за наблюдение на риболова и не представят данни за улова, разтоварванията или трансбордиранията на либерийските органи по рибарството.

               (17)

               Съгласно член 31, параграф 4, буква б) от Регламента относно ННН риболов Комисията проучи мерките, предприети от Либерия във връзка с достъпа до пазара на тази държава на продукти, получени от ННН риболов.

               (18)

               Либерийските кораби, извършващи дейност извън ИИЗ на Либерия, не са обект на никаква форма на контрол от страна на либерийските органи по рибарството. Те не докладват и не съобщават информация за своите дейности, разтоварвания и трансбордирания на либерийските органи по рибарството. Поради това е малко вероятно да може да се гарантира проследяването на рибата и рибните продукти с произход от тези кораби.

               (19)

               Действията на Либерия, описани в съображения 15—17, са в нарушение на член 94, параграфи 1 и 2 от КООНМП, в които се предвижда, че всяка държава ефективно упражнява своята юрисдикция и контрол над корабите, плаващи под нейно знаме. Те са също в нарушение на точка 24 от Международния план за действие на Организацията на ООН за прехрана и земеделие (ФАО) за предотвратяване, възпиране и премахване на незаконния, недеклариран и нерегулиран риболов (МПД за ННН риболов) (5), в която се предвижда задължението да се осъществява всеобхватен и ефективен контрол на риболовните дейности, както и на точка 35 от МПД за ННН риболов, в която се предвижда, че преди да регистрира кораб, държавата на знамето следва да вземе мерки, за да може да изпълнява задължението си да гарантира, че корабът не участва в ННН риболов. Освен това те са в противоречие с точка 36 от МПД за ННН риболов, в която се предвижда, че държавите на знамето следва да избягват да разрешават използването на знамето от кораби, които са с регистрирани прояви на несъответствие, както и с точка 42 от МПД за ННН риболов, в която се предвижда всяка държава да поддържа регистър на корабите с имената и данните на корабите, плаващи под нейно знаме. Либерия не спазва точка 71 от МПД за ННН риболов, в която държавите се приканват да предприемат мерки за подобряване на прозрачността на своите пазари, за да се даде възможност за проследяване на рибата и рибните продукти. Наред с това тя не спазва член 11 от Кодекса за поведение на ФАО за отговорен риболов (Кодекс за поведение на ФАО), в който са определени добри практики за дейностите след улова и за отговорна международна търговия.

               (20)

               Предвид съображенията, изложени в настоящия раздел, и въз основа на всички факти, събрани от Комисията, както и на всички изявления, направени от държавата, в съответствие с член 31, параграф 3 и член 31, параграф 4, букви а) и б) от Регламента относно ННН риболов беше установено, че Либерия не е изпълнила задълженията си съгласно международното право като държава на знамето, пристанищна държава, крайбрежна държава и държава на пазара по отношение на корабите, извършващи ННН риболов, и по отношение на ННН риболов, който се извършва или подкрепя от риболовни кораби, плаващи под знамето на Либерия, или от граждани на Либерия, както и задълженията си за предотвратяване на достъпа на продукти, получени от ННН риболов, до своя пазар.

         3.2.   Липса на сътрудничество и принудителни мерки (член 31, параграф 5 от Регламента относно ННН риболов)

               (21)

               Въпреки че органите по рибарството на Либерия като цяло сътрудничиха на Комисията, отговориха на исканията за информация и предоставиха обратна информация, капацитетът им да отговорят на някои искания е ограничен поради състоянието на международния корабен регистър и липсата на сътрудничество между Морската администрация на Либерия и националните органи по рибарството, както е посочено в раздел 3.1.

               (22)

               Либерия е важна държава на знамето — тя поддържа втория по големина в света международен регистър и привлича кораби от трети страни без пряка връзка с държавата. Както е обяснено в съображение (16), тези кораби извършват дейност извън ИИЗ на Либерия, в открито море и във водите на трети държави. Либерия е също член или страна по шест РОУР, а на подрегионално равнище сътрудничи с други държави чрез Комитета по риболова в централната западна част на Гвинейския залив (FCWC). Комисията обаче установи, че либерийските органи по рибарството изглежда не сътрудничат или не са в състояние да сътрудничат с трети държави във всички райони, в които либерийски риболовни кораби извършват дейност, с изключение на източната част на Атлантическия океан. Този очевидна липса на сътрудничество съществува, въпреки че Либерия е член или страна по шест РОУР, и може да се дължи на факта, че поради липсата на вътрешна административна координация с корабите, регистрирани от Морската администрация на Либерия, органите по рибарството на Либерия изглежда нямат информация за корабите, плаващи под знамето на Либерия, които извършват дейност извън националната ИИЗ и извън зоната под отговорността на Международната комисия за опазване на рибата тон в Атлантическия океан.

               (23)

               Наредбите в областта на рибарството от 2010 г. са остарели и се нуждаят от преразглеждане, за да се гарантира съответствие между националното законодателство и приложимите международни и регионални правила. Определението за риболовни дейности съгласно Наредбите в областта на рибарството от 2010 г. обхваща търсене, улавяне, изваждане и събиране на риба, както и всяка дейност в подкрепа или за подготовка на тези дейности, включително чрез използването на въздухоплавателни средства. Определението за риболовни кораби включва и кораби, които осъществяват свързани с риболов дейности. Свързаните с риболов дейности включват трансбордиране, съхранение, преработка, транспорт, както и зареждане с гориво и снабдяване на риболовни кораби. Схемата за санкциониране класифицира нарушенията по тежест, което е отразено в размера на глобата за всеки тип нарушение, а санкциите могат да бъдат възпиращи и пропорционални, както го изискват международните задължения. В тези актове обаче дейностите по ННН риболов и тежките нарушения не са конкретно определени в съответствие с международното право.

               (24)

               Либерийското бюро по национално рибарство поддържа Център за наблюдение на риболова (ЦНР) с цел спазване на задълженията за наблюдение, контрол и надзор (НКН) на риболова. ЦНР е оборудван да изпълнява дейности по НКН. ЦНР обаче наблюдава само плавателните съдове, притежаващи разрешително да извършват дейност в националната ИИЗ. Либерийските плавателни съдове, действащи в открито море или във водите на трети държави, не се наблюдават от ЦНР. Освен това поради ограничено финансиране, по-специално за въздушно наблюдение, извършването на някои дейности по НКН изглежда е затруднено. Това обстоятелство възпрепятства Либерия да гарантира ефективна и всеобхватна система за НКН на риболовните кораби, плаващи под нейно знаме. Следователно Либерия изглежда не разполага или не заделя необходимите ресурси за борба с ННН риболов.

               (25)

               Либерийската нормативна уредба и принудителни мерки изглежда не отговарят на основните изисквания в членове 61, 62 и 117—119 от КООНМП. Фактите, описани в съображения 20—23, показват, че Либерия не изпълнява условията на член 94 от КООНМП, в който се изисква държавата на знамето да поеме юрисдикция съгласно националното си право върху всеки кораб, плаващ под нейно знаме, и върху неговия капитан, офицери и екипаж, и нарушава член 18, параграф 3 от UNFSA, в който се определят мерките, които всяка държава трябва да предприеме по отношение на корабите, плаващи под нейно знаме. Либерия изглежда не е взела под внимание препоръките в точка 24 от МПД за ННН риболов, които приканват държавите на знамето да осигурят всеобхватни и ефективни мерки за наблюдение, контрол и надзор на риболова от улова до пункта на разтоварване и крайното местоназначение, включително чрез използването на система за наблюдение на корабите (VMS) на борда на риболовните кораби съгласно съответните национални, регионални и международни стандарти.

               (26)

               Предвид съображенията, изложени в настоящия раздел, и въз основа на всички факти, събрани от Комисията, както и на всички изявления, направени от държавата, в съответствие с член 31, параграфи 3 и 5 от Регламента относно ННН риболов беше установено, че Либерия не е изпълнила задълженията си съгласно международното право по отношение на сътрудничеството и принудителните мерки.

         3.3.   Неизпълнение на международни правила (член 31, параграф 6 от Регламента относно ННН риболов)

               (27)

               Комисията анализира цялата информация, която счете за необходима по отношение на статута на Либерия като договаряща страна по КООНМП, UNFSA и ICCAT, сътрудничеща недоговаряща страна в NEAFC, SPRFMO и IOTC и сътрудничеща страна, която не е член на WCPFC и IATTC.

               (28)

               В периода от 2014 до 2016 г. Либерия става сътрудничеща страна, сътрудничеща недоговаряща страна или сътрудничеща страна, която не е член, в шест РОУР (6). Същевременно по време на мисията за оценка в Монровия от 19 до 23 октомври 2015 г. се разкри, че стъпките за присъединяване към всички тези РОУР (с изключение на ICCAT) са предприети от Морската администрация на Либерия, без да са се консултирани с националните органи по рибарството. Присъединяването към ICCAT е осъществено от националните органи по рибарството. Това положение застрашава да затрудни възможностите на Либерия да изпълнява ангажимента си във връзка със съответствието във всяка РОУР и е довело до представяне на доклади след крайния срок (ICCAT) или недокладване (SPRFMO), което е в нарушение на задълженията ѝ съгласно съответната РОУР.

               (29)

               Либерия е ратифицирала два международни правни инструмента, свързани с управлението на риболовните дейности: КООНМП и UNFSA. Действията на Либерия за прилагане на международните инструменти не са в съответствие с препоръките в точка 11 от МПД за ННН риболов, в която държавите се насърчават приоритетно да ратифицират, да приемат или да се присъединят не само към КООНМП и UNFSA, но и към Споразумението на ФАО за насърчаване на спазването на международните мерки за опазване и управление от риболовните кораби в открито море. Те са също в противоречие с точка 14 от МПД за ННН риболов, в която се предвижда, че държавите следва да прилагат изцяло и ефективно Кодекса за поведение и свързаните с него международни планове за действие.

               (30)

               Либерия не е ратифицирала Споразумението на ФАО за мерките на пристанищната държава (PSMA) от 2009 г. Въпреки че понастоящем продукти от риболов рядко се разтоварват пряко в Либерия, такъв тип разтоварване се извършва и Либерия е в процес на изграждане на съоръжения за разтоварване по международен проект. Впоследствие тя трябва да е в състояние да изпълнява задълженията си като пристанищна държава.

               (31)

               В противоречие с препоръките в точки 25—27 на МПД за ННН риболов Либерия не е разработила национален план за действие срещу ННН риболов.

               (32)

               Освен това по време на посещението за оценка, проведено на 24 март 2015 г., либерийските органи обясниха на Комисията, че управлението на международния регистър на Либерия се осъществява от частна фирма, намираща се извън Либерия. По време на това посещение и в хода на последвалите дискусии Либерия не показа по какъв начин гарантира, че риболовните кораби, плаващи под нейно знаме, имат реална връзка с държавата. Това е в противоречие с член 91 от КООНМП, в който се предвижда, че трябва да е налице реална връзка между държавата на знамето и нейните кораби.

               (33)

               Предвид съображенията, изложени в настоящия раздел, и въз основа на всички факти, събрани от Комисията, както и на всички изявления, направени от държавата, съгласно член 31, параграфи 3 и 6 от Регламента относно ННН риболов беше установено, че Либерия не е изпълнила предвидените в международното право задължения по отношение на международните правила и разпоредби и мерките за опазване и управление.

         3.4.   Специфични ограничения при развиващите се държави (член 31, параграф 7 от Регламента относно ННН риболов)

               (34)

               Според индекса на човешкото развитие на Организацията на обединените нации (7) през 2015 г. Либерия е определена за държава с нисък индекс на човешко развитие, класирана на 177-о място от 188 държави.

               (35)

               Въпреки че е възможно да има специфични ограничения на капацитета за наблюдение, контрол и надзор, специфичните ограничения при Либерия, произтичащи от равнището на развитие, не могат да обосноват всички установени в предишните раздели недостатъци. Това се отнася особено за липсата на вътрешна координация във връзка с регистрацията на риболовни кораби в международния регистър на Либерия и за липсата на консолидирана информация за тези кораби, което е довело до невъзможност да се упражнява ефективен контрол.

               (36)

               По всичко личи, че установените недостатъци се дължат преди всичко на административната среда, поради което не може да се гарантира ефективното изпълнение на задълженията на Либерия като държава на знамето, крайбрежна държава, пристанищна държава и държава на пазара. Либерия е получила подкрепа от регионални инициативи, насочени към укрепване на управлението и борбата с ННН риболов, включително чрез подобряване на НКН, както и секторна подкрепа по Споразумението за партньорство в областта на устойчивото рибарство (СПОУР), сключено с Европейския съюз. Получила е също помощ за въздушно наблюдение чрез мисията на Организацията на обединените нации в Либерия. С приключването на тази мисия помощта е прекратена. Не е предоставена национална подкрепа за поддържане на тази дейност по НКН и това е затруднило ефективното ѝ осъществяване от страна на Либерия.

               (37)

               Предвид съображенията, изложени в настоящия раздел, и въз основа на всички факти, събрани от Комисията, както и на изявленията, направени от държавата, съгласно член 31, параграф 7 от Регламента относно ННН риболов беше установено, че състоянието на развитие и цялостната дейност на Либерия по отношение на управлението на рибарството може да са засегнати от нейното равнище на развитие. От друга страна, предвид естеството на установените недостатъци равнището на развитие на Либерия не може изцяло да оправдае или по друг начин да обоснове цялостната ѝ дейност като държава на знамето, пристанищна държава, крайбрежна държава или държава на пазара по отношение на рибарството и недостатъчните ѝ действия за предотвратяване, възпиране и премахване на ННН риболов.

         4.   ЗАКЛЮЧЕНИЕ ОТНОСНО ВЪЗМОЖНОСТТА ЗА ОПРЕДЕЛЯНЕ ЗА НЕСЪТРУДНИЧЕЩА ТРЕТА ДЪРЖАВА

               (38)

               С оглед на достигнатите заключения, че Либерия не изпълнява задълженията си съгласно международното право да предприема действия за предотвратяване, възпиране и премахване на ННН риболов като държава на знамето, пристанищна държава, крайбрежна държава или държава на пазара, тази държава следва да бъде уведомена в съответствие с член 32 от Регламента относно ННН риболов за възможността да бъде определена от Комисията за несътрудничеща трета държава в борбата срещу ННН риболов.

               (39)

               Комисията също така следва да предприеме по отношение на Либерия всички действия, предвидени в член 32 от Регламента относно ННН риболов. С оглед на добрата администрация следва да бъде определен период, в рамките на който тази държава може да представи писмени отговори на уведомлението и да коригира положението.

               (40)

               Освен това уведомяването на Либерия относно възможността да бъде определена за държава, която Комисията счита за несътрудничеща за целите на настоящото решение, нито изключва, нито автоматично предполага предприемането от Комисията или от Съвета на определени по-нататъшни стъпки за целите на определянето и съставянето на списък с несътрудничещи трети държави,

         РЕШИ:
   Член единствен
   Либерия се уведомява за възможността да бъде определена от Комисията за несътрудничеща трета държава в борбата с незаконния, недеклариран и нерегулиран риболов.

      Съставено в Брюксел на 23 май 2017 година.

            За Комисията

         Karmenu VELLA

            Член на Комисията

      (1)  ОВ L 286, 29.10.2008 г., стр. 1.

      (2)  https://treaties.un.org/

      (3)  Осъществява дейност чрез Liberian International Ship and Corporate Registry (Международен корабен и търговски регистър на Либерия).

      (4)  Bureau of National Fisheries (Бюро по национално рибарство).

      (5)  International Plan of Action to Prevent, Deter and Eliminate Illegal, Unreported and Unregulated Fishing, Food and Agriculture Organization of the United Nations, 2001 (Международен план за действие за предотвратяване, възпиране и премахване на незаконния, недеклариран и нерегулиран риболов, Организация на ООН за прехрана и земеделие, 2001 г.).

      (6)  Договаряща страна в ICCAT, сътрудничеща недоговаряща страна в NEAFC, SPRFMO и IOTC, сътрудничеща страна, която не е член на WCPFC и IATTC. Либерия не е член/сътрудничеща страна, която не е член на Комисията за опазване на южния червен тон (CCSBT), но 18 кораба имат право да извършват дейност в тази РОУР.

      (7)  Информация от: http://hdr.undp.org/sites/default/files/2015_human_development_report_1.pdf


title: 2012/299/ЕС: Решение на Съвета от 7 юни 2012 година относно започването на автоматизиран обмен на данни по отношение на ДНК данни в Естония

text:
               12.6.2012

               BG

               Официален вестник на Европейския съюз

               L 151/31

         РЕШЕНИЕ НА СЪВЕТА
   от 7 юни 2012 година
   относно започването на автоматизиран обмен на данни по отношение на ДНК данни в Естония
   (2012/299/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (1), и по-специално член 2, параграф 3 и член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2), и по-специално член 20 от него и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в изпълнение на Договорите.

               (2)

               От това следва, че член 25 от Решение 2008/615/ПВР е приложим и че Съветът трябва да реши с единодушие дали държавите членки са въвели разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията, посочени в член 25, параграф 2 от Решение 2008/615/ПВР, се вземат въз основа на доклад за оценка, който се изготвя на основата на въпросник. По отношение на автоматизирания обмен на данни в съответствие с глава 2 от Решение 2008/615/ПВР, докладът за оценка се основава на посещение за оценка и на пилотно изпитване.

               (4)

               Естония e информирала генералния секретариат на Съвета за националните файлове с ДНК анализи, към които се прилагат членове 2—6 от Решение 2008/615/ПВР, както и за условията за автоматизирано търсене, посочени в член 3, параграф 1 от същото решение, в съответствие с член 36, параграф 2 от него.

               (5)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всички случаи на автоматизиран обмен на данни и трябва да бъде попълнен от държавата членка веднага щом тя счете, че е изпълнила необходимите условия за обмен на данни за съответната категория данни.

               (6)

               Естония е попълнила въпросника относно защитата на данни, както и въпросника относно обмена на ДНК данни.

               (7)

               Естония е осъществила успешно пилотно изпитване с Нидерландия.

               (8)

               Проведено беше посещение за оценка в Естония, като екипът за оценка от Нидерландия изготви доклад за посещението и го предаде на съответната работна група на Съвета.

               (9)

               На Съвета е представен доклад за цялостна оценка, в който са обобщени резултатите от въпросника, посещението за оценка и пилотното изпитване на обмена на ДНК данни,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене и сравняване на ДНК данни Естония е въвела изцяло общите разпоредби за защита на данните, съдържащи се в глава 6 от Решение 2008/615/ПВР, и има право да получава и предоставя лични данни съгласно членове 3 и 4 от посоченото решение, считано от датата на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 7 юни 2012 година.

            За Съвета

            Председател

         M. BØDSKOV

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.


title: 2011/614/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Съвместното предприятие за изпълнението на Съвместната технологична инициатива за иновативни лекарства за финансовата 2009 година

text:
               27.9.2011

               BG

               Официален вестник на Европейския съюз

               L 250/250

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Съвместното предприятие за изпълнението на Съвместната технологична инициатива за иновативни лекарства за финансовата 2009 година
   (2011/614/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Съвместното предприятие за изпълнението на Съвместната технологична инициатива за иновативни лекарства за финансовата 2009 година,
   като взе предвид доклада на Сметната палата относно годишните отчети на Съвместното предприятие на инициативата за иновативни лекарства за финансовата година, приключила на 31 декември 2009 г., придружен от отговорите на Съвместното предприятие (1),
   като взе предвид препоръката на Съвета от 15 февруари 2011 г. (05894/2011 — C7-0051/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 73/2008 на Съвета от 20 декември 2007 г. за създаване на Съвместно предприятие за изпълнение на Съвместната технологична инициатива за иновативни лекарства (3), и по-специално член 11, параграф 4 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол (A7-0129/2011),

               1.

               Освобождава от отговорност изпълнителния директор на Съвместното предприятие за изпълнението на Съвместната технологична инициатива за иновативни лекарства във връзка с изпълнението на бюджета на Съвместното предприятие за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Съвместното предприятие за изпълнението на Съвместната технологична инициатива за иновативни лекарства, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 342, 16.12.2010 г., стр. 15.

      (2)  ОВ L 248, 16.9.2002 г., стр. 1.

      (3)  ОВ L 30, 4.2.2008 г., стр. 38.

      (4)  ОВ L 357, 31.12.2002 г., стр. 72.
    ---documentbreak---

               27.9.2011

               BG

               Официален вестник на Европейския съюз

               L 250/252

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2011 година
   съдържащa забележките, които са неразделна част от решението относно освобождаването от отговорност във връзка с изпълнението на бюджета на Съвместното предприятие за изпълнението на Съвместната технологична инициатива за иновативни лекарства за финансовата 2009 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Съвместното предприятие за изпълнението на Съвместната технологична инициатива за иновативни лекарства за финансовата 2009 година,
   като взе предвид доклада на Сметната палата относно годишните отчети на Съвместното предприятие на инициативата за иновативни лекарства за финансовата година, приключила на 31 декември 2009 г., придружен от отговорите на Съвместното предприятие (1),
   като взе предвид препоръката на Съвета от 15 февруари 2011 г. (05894/2011 — C7-0051/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 73/2008 на Съвета от 20 декември 2007 г. за създаване на Съвместно предприятие за изпълнение на Съвместната технологична инициатива за иновативни лекарства (3), и по-специално член 11, параграф 4 от него,
   като взе предвид финансовите правила на Съвместното предприятие за изпълнение на Съвместната технологична инициатива за иновативни лекарства, приети от неговия управителен съвет на 2 февруари 2009 г.,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол (A7-0129/2011),

               A.

               като има предвид декларацията на Сметната палата, че е получила достатъчна увереност, че годишните отчети за финансовата 2009 година са надеждни и точни и че свързаните с тях операции са законосъобразни и редовни,

               Б.

               като има предвид, че Съвместното предприятие на инициативата за иновативни лекарства беше създадено през февруари 2007 г., за да подобри значително ефикасността и ефективността на процеса на разработване на лекарства, като дългосрочната цел е фармацевтичният сектор да може да произвежда по-ефективни и безопасни иновативни лекарства,

               В.

               като има предвид, че Съвместното предприятие е в началната си фаза на съществуване и че до края на 2009 г. все още не беше въвело изцяло своите системи за вътрешен контрол и финансова отчетност,

      Изпълнение на бюджета

               1.

               Отбелязва, че окончателният бюджет на Съвместното предприятие за 2009 г. включваше 82 000 000 EUR бюджетни кредити за поети задължения и 82 000 000 EUR бюджетни кредити за плащания; освен това признава, че степента на усвояване на бюджетните кредити за поети задължения и на бюджетните кредити за плащания беше съответно 97 % и 1 %.

               2.

               Признава, че Съвместното предприятие все още е в началната си фаза на съществуване; все пак изразява загриженост за това, че степента на усвояване на бюджетните кредити за плащания е само 1 %.

      Вноска на членовете

               3.

               Призовава Съвместното предприятие да хармонизира представянето на вноските на членовете в отчетите в съответствие с указанията на Комисията.

               4.

               Освен това призовава Съвместното предприятие да доразработи разпоредбите за членството и съфинансирането, и по-специално относно:

                           —

                           разпоредбите за приемане на нови членове,

                           —

                           апортните вноски на членовете,

                           —

                           реда и условията, при които Съвместното предприятие може да извършва одит на вноските на членовете,

                           —

                           условията, при които управителният съвет може да одобрява съфинансиране.

      Системи за вътрешен контрол

               5.

               Настоятелно призовава Съвместното предприятие да завърши своята система за вътрешен контрол и финансова информация.

               6.

               Освен това призовава Съвместното предприятие да включи в своите финансови правила конкретно позоваване на правомощията на Службата за вътрешен одит на Комисията като негов вътрешен одитор, въз основа на разпоредбите на рамковия Финансов регламент за органите на Общността.

               7.

               Счита по-специално, че ролята на Службата за вътрешен одит на Комисията като вътрешен одитор следва да бъде да консултира Съвместното предприятие за това как да се справя с рисковете, като представя независими становища относно качеството на системите за управление и контрол и като отправя препоръки за подобряване на условията за изпълнение на дейностите и насърчаване на доброто финансово управление; счита също така, че е от съществено значение Съвместното предприятие да представя пред органа по освобождаване от отговорност доклад, изготвен от неговия изпълнителен директор, обобщаващ броя и вида на вътрешните одити, извършени от вътрешния одитор, направените препоръки и действията, предприети във връзка с тези препоръки.

               8.

               Счита, че с оглед на размера на неговия бюджет и сложността на задачите му Съвместното предприятие следва да създаде одитен комитет, който да се отчита директно пред управителния съвет.

      Липса на приемно споразумение

               9.

               Настоятелно призовава Съвместното предприятие бързо да сключи приемно споразумение с Белгия относно помещенията за служебно ползване, привилегиите и имунитетите, както и другите видове подпомагане, което се предоставя от Белгия на Съвместното предприятие съгласно Регламент (ЕО) № 73/2008 за създаване на Съвместното предприятие.

      (1)  ОВ C 342, 16.12.2010 г., стр. 15.

      (2)  ОВ L 248, 16.9.2002 г., стр. 1.

      (3)  ОВ L 30, 4.2.2008 г., стр. 38.

      (4)  ОВ L 357, 31.12.2002 г., стр. 72.


title: Решение (ЕС, Евратом) 2017/1710 на Европейския парламент от 27 април 2017 година относно приключването на сметките на Агенцията за снабдяване към Евратом за финансовата 2015 година

text:
               29.9.2017

               BG

               Официален вестник на Европейския съюз

               L 252/302

         РЕШЕНИЕ (ЕС, Евратом) 2017/1710 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Агенцията за снабдяване към Евратом за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията за снабдяване към Евратом за финансовата 2015 година,

               —

               като взе предвид доклада на Сметната палата относно годишните отчети на Агенцията за снабдяване към Евратом за финансовата 2015 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Агенцията във връзка с изпълнението на бюджета за финансовата 2015 година (05873/2017 — C8-0069/2017),

               —

               като взе предвид член 319 от Договора за функционирането на ЕС,

               —

               като взе предвид член 106а от Договора за създаване на Европейската общност за атомна енергия,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 1, параграф 2 от него,

               —

               като взе предвид Решение 2008/114/ЕО, Евратом на Съвета от 12 февруари 2008 г. за създаване на устав на Агенцията за снабдяване към Евратом (4), и по-специално член 8 от приложението към него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол (A8-0126/2017),

               1.

               одобрява приключването на сметките на Агенцията за снабдяване към Евратом за финансовата 2015 година;

               2.

               възлага на своя председател да предаде настоящото решение на генералния директор на Агенцията за снабдяване към Евратом, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 184.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 41, 15.2.2008 г., стр. 15.


title: Решение на Комисията от 21 декември 2012 година относно официалните празници през 2014 г. за институциите на Европейския съюз

text:
               12.2.2013

               BG

               Официален вестник на Европейския съюз

               C 39/26

      РЕШЕНИЕ НА КОМИСИЯТА

   от 21 декември 2012 година
   относно официалните празници през 2014 г. за институциите на Европейския съюз
   2013/C 39/03

      ОФИЦИАЛНИ ПРАЗНИЦИ ПРЕЗ 2014 ГОДИНА

               1 януари

               сряда, Нова година

               2 януари

               четвъртък, първият ден след Нова година

               17 април

               Велики четвъртък

               18 април

               Разпети петък

               21 април

               Светли понеделник

               1 май

               четвъртък, Ден на труда

               9 май

               петък, годишнина от декларацията на Робер Шуман от 1950 г.

               29 май

               четвъртък, Възнесение Господне

               30 май

               петък след Възнесение Господне

               9 юни

               понеделник, Петдесетница

               21 юли

               понеделник, национален празник на Белгия

               15 август

               петък, Успение Богородично

               24 декември до 31 декември

               сряда
               6 дни до края на годината
               сряда

               ОБЩО

               18 дни

         Люксембург: същите дни като в Брюксел.
   Първият работен ден е понеделник, 5 януари 2015 г.
   Без да се предопределя календарът на официалните празници за 2015 г., петък, 2 януари 2015 г. ще се смята за официален празник в рамките на тази година.
   Комисията си запазва правото да измени тези разпоредби, ако нуждите на службите го налагат.


title: Решение на Съвета от 13 декември 2004 година относно подписването и временното прилагане на Протокол към Споразумението за стабилизиране и асоцииране между Европейските общности и техните държави-членки, от една страна, и Република Хърватска, от друга страна, предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

text:
Важна правна забележка

|

32005D0041

Официален вестник n° L 026 , 28/01/2005 стр. 0221 - 0221

		20041213Решение на Съветаот 13 декември 2004 годинаотносно подписването и временното прилагане на Протокол към Споразумението за стабилизиране и асоцииране между Европейските общности и техните държави-членки, от една страна, и Република Хърватска, от друга страна, предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз(2005/41/EО)СЪВЕТЪТ НА ЕВРОПЕЙСКИЯ СЪЮЗкато взе предвид Договора за създаване на Европейската общност, и по-специално член 310, във връзка с член 300, параграф 2, първа алинея, второ изречение от негокато взе предвид Акта за присъединяване от 2003 г., и по-специално член 6, параграф 2 от него,като взе предвид предложението на Комисията,като има предвид, че:(1) На 29 септември 2003 г. Съветът упълномощи Комисията, от името на Общността и нейните държави-членки, да договори с Република Хърватска Протокол към Споразумението за стабилизиране и асоцииране между Европейските общности и техните държави-членки, от една страна, и Република Хърватска, от друга страна, предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз.(2) Тези преговори бяха успешно проведени и при условие че сключването стане на по-късна дата, протоколът следва да бъде подписан от името на Европейската общност.(3) До влизането му в сила протоколът следва да се прилага временно от датата на влизане в сила на Споразумението за стабилизиране и асоцииране до приключването на необходимите процедури за неговото сключване,РЕШИ:Член 1Оправомощава председателя на Съвета да посочи лицето/лицата, упълномощено/и да подпише/ат от името на Европейската общност Протокола към Споразумението за стабилизиране и асоцииране между Европейските общности и техните държави-членки, от една страна, и Република Хърватска, от друга страна, предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз, при условие че сключването стане на по-късна дата.Член 2До влизането му в сила Протоколът се прилага временно от датата на влизане в сила на Споразумението за стабилизиране и асоцииране.Текстът на протокола е приложен към настоящото решение.Съставено в Брюксел на 13 декември 2004 година.За СъветаПредседателB. R. Bot--------------------------------------------------


title: 2010/804/ЕС: Решение на Европейския парламент и на Съвета от 15 декември 2010 година относно мобилизирането на средства от фонд „Солидарност“ на Европейския съюз в съответствие с точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление

text:
               28.12.2010

               BG

               Официален вестник на Европейския съюз

               L 342/16

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 15 декември 2010 година
   относно мобилизирането на средства от фонд „Солидарност“ на Европейския съюз в съответствие с точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
   (2010/804/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 26 от него,
   като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (2),
   като взеха предвид предложението на Европейската комисия,
   като имат предвид, че:

               (1)

               Европейският съюз създаде фонд „Солидарност“ на Европейския съюз („фондът“) в израз на солидарност с населението от регионите, засегнати от бедствия.

               (2)

               Междуинституционалното споразумение от 17 май 2006 г. позволява мобилизиране на средства от фонда в рамките на годишния таван от 1 милиард евро.

               (3)

               Регламент (ЕО) № 2012/2002 съдържа разпоредбите, съгласно които могат да бъдат мобилизирани средствата от фонда.

               (4)

               Португалия внесе заявление за мобилизиране на средства от фонда във връзка с бедствие, причинено от свлачища и наводнения на остров Мадейра.

               (5)

               Франция внесе заявление за мобилизиране на средства от фонда във връзка с бедствие, причинено от урагана Ксинтия,

         РЕШИХА:
   Член 1
   В рамките на общия бюджет на Европейския съюз за 2010 финансова година фонд „Солидарност“ на Европейския съюз се мобилизира за осигуряване на сумата от 66 891 540 EUR под формата на бюджетни кредити за поети задължения и за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 15 декември 2010 година.

            За Европейския парламент

            Председател

         J. BUZEK

            За Съвета

            Председател

         O. CHASTEL

      (1)  ОВ C 139, 14.6.2006 г., стр. 1.

      (2)  ОВ L 311, 14.11.2002 г., стр. 3.


title: 2013/344/ЕС: Решение на Съвета взето по взаимно съгласие с председателя на Комисията от 1 юли 2013 година за назначаване на член на Европейската комисия

text:
               2.7.2013

               BG

               Официален вестник на Европейския съюз

               L 183/10

         РЕШЕНИЕ НА СЪВЕТА
   взето по взаимно съгласие с председателя на Комисията
   от 1 юли 2013 година
   за назначаване на член на Европейската комисия
   (2013/344/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе пред вид Акта за присъединяване на република Хърватия, и по-специално член 21 от него,
   като взе предвид становището на Европейския парламент (1),
   ПРИЕ НАСТОЯЩОТО РЕШЕНИЕ:
   Член 1
   По взаимно съгласие с г-н José Manuel DURÃO BARROSO, председател на Комисията, Съветът назначава г-н Neven MIMICA за член на Комисията за периода от 1 юли 2013 г. до 31 октомври 2014 г.
   Член 2
   Настоящото решение влиза в сила в деня на приемането му.

      Съставено в Брюксел на 1 юли 2013 година.

            За Съвета

            Председател

         L. LINKEVIČIUS

      (1)  Становище от 12 юни 2013 г. (все още непубликувано в Официален вестник).


title: Решение (ЕС) 2017/1636 на Европейския парламент от 27 април 2017 година относно освобождаването от отговорност във връзка с изпълнението на бюджета на Службата на Органа на европейските регулатори в областта на електронните съобщения за финансовата 2015 година

text:
               29.9.2017

               BG

               Официален вестник на Европейския съюз

               L 252/166

         РЕШЕНИЕ (ЕС) 2017/1636 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на Службата на Органа на европейските регулатори в областта на електронните съобщения за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Службата на Органа на европейските регулатори в областта на електронните съобщения за финансовата 2015 година,

               —

               като взе предвид доклада на Сметната палата относно годишните отчети на Службата на Органа на европейските регулатори в областта на електронните съобщения за финансовата 2015 година, придружен от отговорите на Службата (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Управителния комитет на Службата на Органа на европейските регулатори в областта на електронните съобщения във връзка с изпълнението на бюджета за финансовата 2015 година (05873/2017 — C8-0076/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1211/2009 на Европейския парламент и на Съвета от 25 ноември 2009 г. за създаване на Орган на европейските регулатори в областта на електронните съобщения (ОЕРЕС) и на Служба (4), и по-специално член 13 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол (A8-0143/2017),

               1.

               освобождава от отговорност Управителния комитет на Службата на Органа на европейските регулатори в областта на електронните съобщения във връзка с изпълнението на бюджета на Органа за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на Управителния комитет на Службата на Органа на европейските регулатори в областта на електронните съобщения, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 22.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 337, 18.12.2009 г., стр. 1.

      (5)  ОВ L 328, 7.12.2013 г., стр. 42.


title: Решение (ЕС) 2015/1179 на Европейския парламент и на Съвета от 8 юли 2015 година относно мобилизирането на средства от Европейския фонд за приспособяване към глобализацията (EGF/2015/000 TA 2015 — Техническа помощ по инициатива на Комисията)

text:
               18.7.2015

               BG

               Официален вестник на Европейския съюз

               L 192/11

         РЕШЕНИЕ (ЕС) 2015/1179 НА ЕВРОПЕЙСКИЯ ПАРЛАМЕНТ И НА СЪВЕТА
   от 8 юли 2015 година
   относно мобилизирането на средства от Европейския фонд за приспособяване към глобализацията (EGF/2015/000 TA 2015 — Техническа помощ по инициатива на Комисията)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (1), и по-специално член 11, параграф 2 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) има за цел да осигурява подкрепа за съкратените работници и самостоятелно заетите лица, чиито дейности са преустановени в резултат на големи структурни промени в моделите на световната търговия вследствие на глобализацията, в резултат от продължаващата световна финансова и икономическа криза или в резултат на нова световна финансова и икономическа криза; чрез него тези лица се подпомагат и при повторната им интеграция на пазара на труда.

               (2)

               Както е определено в член 12 от Регламент (ЕС, Евратом) № 1311/2013 на Съвета (3), ЕФПГ не може да надхвърля максималния годишен размер от 150 милиона евро (по цени от 2011 г.).

               (3)

               В Регламент (ЕС) № 1309/2013 е посочено, че по инициатива на Комисията всяка година за техническа помощ могат да бъдат използвани най-много 0,5 % от максималния годишен размер на средствата от ЕФПГ.

               (4)

               Поради това следва да бъдат мобилизирани средства от ЕФПГ за предоставяне на сума в размер на 630 000 EUR за техническа помощ по инициатива на Комисията.

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2015 година се мобилизират средства от Европейския фонд за приспособяване към глобализацията за осигуряване на сумата от 630 000 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение влиза в сила на третия ден след датата на публикуването му в Официален вестник на Европейския съюз.

      Съставено в Страсбург на 8 юли 2015 година.

            За Европейския парламент

            Председател

         M. SCHULZ

            За Съвета

            Председател

         N. SCHMIT

      (1)  ОВ L 347, 20.12.2013 г., стр. 855.

      (2)  ОВ C 373, 20.12.2013 г., стр. 1.

      (3)  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).


title: 2007/39/ЕОРешение на Съвета от 22 януари 2007 година относно назначаването на един член и един заместник от Люксембург в Комитета на регионите

text:
               24.1.2007

               BG

               Официален вестник на Европейския съюз

               L 17/21

      РЕШЕНИЕ НА СЪВЕТА

   от 22 януари 2007 година
   относно назначаването на един член и един заместник от Люксембург в Комитета на регионите
   (2007/39/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Люксембург,
   като има предвид, че:

               (1)

               На 24 януари 2006 г. Съветът прие Решение 2006/116/ЕО относно назначаването на членове и заместници в Комитета на регионите за периода от 26 януари 2006 г. до 25 януари 2010 г. (1)

               (2)

               След оставката на г-н Etienne Schneider се освободи едно място за член на Комитета на регионите. След оставката на г-н Aly May се освободи едно място за заместник в Комитета на регионите.

         РЕШИ:
   Член 1
   В Комитета на регионите се назначават за остатъка от мандата, а именно до 25 януари 2010 г.:

               а)

               като член:

                           —

                           г-н Marc SCHAEFER, член на Общинския съвет на община Vianden, на мястото на г-н Etienne SCHNEIDER;

               б)

               като заместник:

                           —

                           г-н Gusty GRAAS, член на общинския съвет на община Bettembourg, на мястото на г-н Aly MAY.

         Член 2
   Настоящото решение влиза в сила в деня на приемането му.

      Съставено в Брюксел на 22 януари 2007 година.

            За Съвета

            Председател

         F.-W. STEINMEIER

      (1)  ОВ L 56, 25.2.2006 г., стр. 75.


title: Решение (ЕС) 2015/2214 на Европейския парламент от 27 октомври 2015 година относно освобождаването от отговорност във връзка с изпълнението на общия бюджет на Европейския съюз за финансовата 2013 година, раздел II — Европейски съвет и Съвет

text:
               1.12.2015

               BG

               Официален вестник на Европейския съюз

               L 314/48

         РЕШЕНИЕ (ЕС) 2015/2214 НА ЕВРОПЕЙСКИЯ ПАРЛАМЕНТ
   от 27 октомври 2015 година
   относно освобождаването от отговорност във връзка с изпълнението на общия бюджет на Европейския съюз за финансовата 2013 година, раздел II — Европейски съвет и Съвет
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2013 година (1),

               —

               като взе предвид консолидираните годишни отчети на Европейския съюз за финансовата 2013 година (COM(2014) 510 — C8-0148/2014) (2),

               —

               като взе предвид годишния доклад на Сметната палата относно изпълнението на бюджета за финансовата 2013 година, придружен от отговорите на институциите (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

               —

               като взе предвид своето решение от 29 април 2015 г. (5) за отлагане на решението за освобождаване от отговорност за финансовата 2013 година, както и резолюцията, придружаваща това решение,

               —

               като взе предвид член 314, параграф 10 и членове 317, 318 и 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (6),

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (7), и по-специално членове 55, 99, 164, 165 и 166 от него,

               —

               като взе предвид член 94 и приложение V към своя правилник,

               —

               като взе предвид втория доклад на комисията по бюджетен контрол (A8-0269/2015),

               1.

               Не освобождава от отговорност генералния секретар на Съвета във връзка с изпълнението на бюджета на Европейския съвет и Съвета за финансовата 2013 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Европейския съвет, Съвета, Комисията, Съда на Европейския съюз, Сметната палата, Европейския омбудсман, Европейския надзорен орган по защита на данните и Европейската служба за външна дейност и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 66, 8.3.2013 г.

      (2)  ОВ C 403, 13.11.2014 г., стр. 1.

      (3)  ОВ C 398, 12.11.2014 г., стр. 1.

      (4)  ОВ C 403, 13.11.2014 г., стр. 128.

      (5)  ОВ L 255, 30.9.2015 г., стр. 21.

      (6)  ОВ L 248, 16.9.2002 г., стр. 1.

      (7)  ОВ L 298, 26.10.2012 г., стр. 1.


title: 2009/353/ЕО: Решение на Съвета от 27 април 2009 година за установяване на позицията, която Общността ще приеме в рамките на Комитета за продоволствена помощ, по отношение на удължаването на срока на действие на Конвенцията за продоволствената помощ от 1999 година

text:
               30.4.2009

               BG

               Официален вестник на Европейския съюз

               L 109/41

      РЕШЕНИЕ НА СЪВЕТА

   от 27 април 2009 година
   за установяване на позицията, която Общността ще приеме в рамките на Комитета за продоволствена помощ, по отношение на удължаването на срока на действие на Конвенцията за продоволствената помощ от 1999 година
   (2009/353/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 181 във връзка с член 300, параграф 2, втора алинея от него,
   като взе пред вид предложението на Комисията,
   като има предвид, че:

               (1)

               Конвенцията за продоволствената помощ от 1999 г. (наричана по-долу „Конвенцията“) бе сключена от името на Европейската общност с Решение 2000/421/ЕО на Съвета (1) и срокът ѝ на действие бе удължен с решения на Комитета за продоволствена помощ през юни 2003 г., юни 2005 г., юни 2007 г. и юни 2008 г., за да остане в сила до 30 юни 2009 г.

               (2)

               Допълнително удължаване на срока на действие на Конвенцията за срок от една година е в интерес и на Общността, и на нейните държави-членки. Съгласно член XXV, буква б) от Конвенцията предпоставка за удължаването е Конвенцията за търговия със зърно от 1995 г (2). да остане в сила за същия период. Конвенцията за търговия със зърно от 1995 г. остава в сила до 30 юни 2009 г. и по-нататъшното удължаване на срока ѝ ще бъде решено на заседанието на Международния съвет по зърното през юни 2009 г. Поради това Комисията, която представлява Общността в Комитета за продоволствена помощ, следва да бъде упълномощена да гласува в полза на подобно удължаване,

         РЕШИ:
   Член единствен
   Позицията на Общността в рамките на Комитета за продоволствена помощ е да гласува в полза на удължаването на срока на действие Конвенцията за продоволствената помощ от 1999 г. за срок от една година, при условие че Конвенцията за търговия със зърно от 1995 г. остава в сила за същия период, т.е. до 30 юни 2010 г.
   Комисията се упълномощава да изрази тази позиция в рамките на Комитета за продоволствена помощ.

      Съставено в Люксембург на 27 април 2009 година.

            За Съвета

            Председател

         A. VONDRA

      (1)  ОВ L 163, 4.7.2000 г., стр. 37.

      (2)  ОВ L 21, 27.1.1996 г., стр. 49.


title: Решение № 878/2007/ЕО на Европейския парламент и на Съвета от 23 юли 2007 година за изменение и удължаване на срока на действие на Решение № 804/2004/EО за създаване на програма за действие на Общността за насърчаване на дейности в областта на защита на финансовите интереси на Общността (програма Херкулес II )

text:
               25.7.2007

               BG

               Официален вестник на Европейския съюз

               L 193/18

      РЕШЕНИЕ № 878/2007/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 23 юли 2007 година
   за изменение и удължаване на срока на действие на Решение № 804/2004/EО за създаване на програма за действие на Общността за насърчаване на дейности в областта на защита на финансовите интереси на Общността (програма „Херкулес II“)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 280 от него,
   като взеха предвид предложението на Комисията,
   като взеха предвид становището на Сметната палата (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Общността и държавите-членки имат за цел да се борят с измамите и всякакъв друг вид незаконни дейности, засягащи финансовите интереси на Общността, включително контрабандата и фалшифицирането на цигари. За постигането на тази цел трябва да бъдат разгърнати всички възможни средства, като се запазят настоящото разпределение и баланс на отговорностите на национално и общностно равнище.

               (2)

               Дейностите, целящи предоставяне на повече информация, извършване на проучвания и осигуряване на обучение или техническа помощ, допринасят в значителна степен за подобряване на защитата на финансовите интереси на Общността.

               (3)

               Подкрепата за такива инициативи под формата на отпускане на безвъзмездни средства даде възможност да се засили дейността на Общността и на държавите-членки в областта на борбата с измамите и защитата на финансовите интереси на Общността и да се постигнат целите на програмата „Херкулес“ за периода 2004—2006 г.

               (4)

               Член 7, буква a) от Решение № 804/2004/EО на Европейския парламент и на Съвета (3) изисква от Комисията да представи на Европейския парламент и на Съвета доклад на Европейската служба за борба с измамите (OLAF) за изпълнението на програмата „Херкулес“ и целесъобразността на нейното продължаване. В заключенията на този доклад се посочва, че целите, установени от програмата „Херкулес“, са постигнати. Докладът също така препоръчва програмата да бъде удължена за периода 2007—2013 г.

               (5)

               С цел консолидиране на дейностите на Общността и държавите-членки в областта на защитата на финансовите интереси на Общността, включително борбата срещу контрабандата и фалшифицирането на цигари, новата програма следва да обхване в един основен акт всички оперативни разходи, свързани с общите дейности на Комисията (на OLAF) за борба с измамите.

               (6)

               Предоставянето на безвъзмездни средства и сключването на договори за възлагане на обществени поръчки с оглед подпомагане и изпълнение на програмата трябва да се извършват в съответствие с разпоредбите на Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (4), и правилата за неговото прилагане. Уместно е оперативните безвъзмездни средства да се изключат от програмата, тъй като в миналото не са използвани като средство за подкрепа на инициативи.

               (7)

               Присъединяващите се страни и страните кандидатки следва да имат възможност да участват в програмата „Херкулес II“ въз основа на меморандум за разбирателство, който следва да бъде изготвен съобразно съответните рамкови споразумения.

               (8)

               Настоящото решение определя, за цялото времетраене на програмата, финансов пакет, съставляващ основната референтна сума по смисъла на точка 37 от Междуинституционалното споразумение от 17 май 2006 г. между Европейския парламент, Съвета и Комисията относно бюджетната дисциплина и доброто финансово управление (5), за бюджетния орган по време на годишната бюджетна процедура,

         РЕШИХА:
   Член 1
   Изменения
   Решение № 804/2004/ЕО се изменя, както следва:

               1)

               Член 1 се заменя със следното:
               „Член 1
               Цели на програмата
               1.   С настоящото решение се създава програма за действие на Общността за насърчаване на дейности в областта на защитата на финансовите интереси на Общността. Програмата е известна като програма „Херкулес II“ (наричана по-долу „програмата“).
               2.   Програмата ще насърчава дейности съгласно общите критерии, установени в настоящото решение. Тя ще обръща внимание, по-специално, на следните цели:

                           а)

                           засилване на транснационалното и мултидисциплинарно сътрудничество между органите на държавите-членки, Комисията и OLAF;

                           б)

                           изграждане на мрежи в държавите-членки, присъединяващите се страни и страните кандидатки в съответствие с меморандум за разбирателство, които да улеснят обмена на информация, опит и най-добри практики, като същевременно се зачитат различните традиции на всяка държава-членка;

                           в)

                           оказване на техническа и оперативна подкрепа на правоохранителните органи на държавите-членки в борбата им срещу незаконните трансгранични дейности, с акцент върху подкрепата за митническите органи;

                           г)

                           без да се подронва оперативната ефективност, установяване на географски баланс чрез включване, по възможност, на всички държави-членки, присъединяващи се страни и страни кандидатки в съответствие с меморандум за разбирателство във финансираните по програмата дейности;

                           д)

                           умножаване и засилване на мерките в сферите, определени като най-чувствителни, по-специално в областта на контрабандата и фалшифицирането на цигари.“

               2)

               Добавя се следният член:
               „Член 1a
               Дейности
               Програмата се изпълнява посредством следните дейности в сферата на защитата на финансовите интереси на Общността, включително и в областта на превенцията и борбата срещу контрабандата и фалшифицирането на цигари:

                           а)

                           техническа помощ за националните органи посредством:

                                       i)

                                       предоставяне на специални знания, оборудване и информационно-технологични (ИТ) средства за улесняване на транснационалното сътрудничество и сътрудничеството с OLAF;

                                       ii)

                                       поддръжка за съвместни операции;

                                       iii)

                                       подобряване на обмена на служители;

                           б)

                           обучение, семинари и конференции, насочени към:

                                       i)

                                       насърчаване на по-доброто разбиране на общностните и националните механизми;

                                       ii)

                                       обмен на опит между съответните органи в държавите-членки, присъединяващите се страни и страните кандидатки;

                                       iii)

                                       координиране на дейностите на държавите-членки, присъединяващите се страни, страните кандидатки и трети страни;

                                       iv)

                                       разпространяване на знания, особено от оперативен характер;

                                       v)

                                       подпомагане на напредничави научноизследователски дейности, включително проучвания;

                                       vi)

                                       подобряване на сътрудничеството между практици и теоретици;

                                       vii)

                                       изостряне на вниманието на представителите на съдебната власт и други клонове на правната професия към защитата на финансовите интереси на Общността;

                           в)

                           подкрепа посредством:

                                       i)

                                       разработване и осигуряване на специфични бази данни и ИТ средства за улесняване на достъпа до данни и техния анализ;

                                       ii)

                                       засилване на обмена на данни;

                                       iii)

                                       разработване и осигуряване на ИТ средства за разследване, наблюдение и разузнаване.“

               3)

               Член 2 се заменя със следното:
               „Член 2
               Финансиране от Общността
               1.   Съгласно Регламент (ЕО, Евратом) № 1605/2002 финансирането от Общността може да приеме следните правни форми:

                           а)

                           безвъзмездни средства;

                           б)

                           договори за възлагане на обществени поръчки.

                     2.   За да придобият право на получаване на безвъзмездни средства от Общността за дейност, която цели защита на финансовите интереси на Общността, получателите на безвъзмездни средства трябва да се съобразят с разпоредбите, предвидени в настоящото решение. Дейността трябва да съответства на основополагащите принципи на дейността на Общността в областта на защитата на финансовите интереси на Общността и да взема предвид специфичните критерии, предвидени в съответните покани за предложения, в съответствие с приоритетите, определени в годишната програма за безвъзмездни средства, която обяснява подробно общите критерии, определени в настоящото решение.
               3.   Финансирането от Общността обхваща, посредством договори за възлагане на обществени поръчки или чрез предоставянето на безвъзмездни средства, оперативните разходи, свързани с дейности в сферата на защитата на финансовите интереси на Общността.
               4.   Дейностите, осъществявани от структури, които могат да получават финансиране от Общността (договори за възлагане на обществени поръчки или безвъзмездни средства) по програмата попадат в групата дейности, насочени към засилване на общностните мерки за защита на финансовите интереси и преследват цели от общоевропейски интерес в тази сфера или цел, която е част от политиката на Европейския съюз в тази област.“

               4)

               Добавят се следните членове:
               „Член 2а
               Структури, които отговарят на изискванията за финансиране от Общността
               Следните структури отговарят на изискванията за финансиране от Общността по програмата:

                           а)

                           всички национални или местни администрации на държава-членка или страна извън Общността, както е определена в член 3, които насърчават засилването на общностните действия за защита на финансовите интереси на Общността;

                           б)

                           всички изследователски и образователни институции, които притежават правосубектност най-малко от една година, установени са и упражняват своята дейност в държава-членка или в страна извън Общността, както е определена в член 3, и насърчават засилването на общностните действия за защита на финансовите интереси на Общността;

                           в)

                           всички структури с нестопанска цел, които притежават правосубектност най-малко от една година и са установени и упражняват своята дейност в държава-членка или в страна извън Общността, както е определена в член 3, и насърчават засилването на общностните действия за защита на финансовите интереси на Общността.

                     Член 2б
               Избор на бенефициери
               Структурите, които имат право да получават безвъзмездни средства за дейност съгласно член 2а, се избират въз основа на покани за предложения в съответствие с приоритетите, определени в годишната програма за безвъзмездни средства, която уточнява общите критерии, установени в настоящото решение. Безвъзмездните средства, отпуснати за дейност по програмата, следва да отговарят на основните критерии, установени в настоящото решение.
               Член 2в
               Критерии за оценяването на заявленията за безвъзмездни средства
               Заявленията за безвъзмездни средства за дейности се оценяват с оглед на:

                           а)

                           съответствието на предложената дейност с целите на програмата;

                           б)

                           взаимното допълване на предложената дейност с други подпомагани дейности;

                           в)

                           осъществимостта на предложената дейност, тоест реалната възможност тя да бъде осъществена чрез предложените средства;

                           г)

                           съотношението разходи—ползи от предложената дейност;

                           д)

                           добавената стойност на предложената дейност;

                           е)

                           частта от обществото, към която е насочена предложената дейност;

                           ж)

                           транснационалните и мултидисциплинарните аспекти на дейността;

                           з)

                           географския обхват на предложената мярка.

                     Член 2г
               Допустими разходи
               Съгласно член 2, параграф 4 единствено разходите, необходими за успешното осъществяване на дейността, се вземат предвид при изчисляването на безвъзмездните средства.
               Допустими са също разходи във връзка с участието на представители на страни от Балканския полуостров, които са част от процеса на стабилизиране и асоцииране за страните от Югоизточна Европа (6), на Руската федерация, на страните, обхванати от Европейската политика на съседство (7), и някои страни, с които Общността е сключила споразумение за взаимопомощ по митнически въпроси.

               5)

               Член 3 се изменя, както следва:

                           а)

                           буква а) се заменя със следното:

                                       „а)

                                       присъединяващи се страни;“

                           б)

                           букви в) и г) се заменят със следното:

                                       „в)

                                       страни кандидатки, асоциирани към ЕС по силата на условията, предвидени в споразуменията за асоцииране или в допълнителните протоколи към тях относно участието в програми на Общността, които са сключени или предстои да бъдат сключени с тези страни.“

               6)

               Член 4 се заменя със следното:
               „Член 4
               Прилагане
               Финансирането от Общността се прилага в съответствие с Регламент (ЕО, Евратом) № 1605/2002.“

               7)

               Член 5 се изменя, както следва:

                           а)

                           параграф 1, буква б) се заменя със следното:

                                       „б)

                                       80 % от разходите за мерки по обучение, насърчаване на обмена на специализирани служители и провеждането на семинари и конференции, при условие че бенефициерите са тези, посочени в член 2а, буква а);“;

                           б)

                           параграф 1, буква в) се заменя със следното:

                                       „в)

                                       90 % от разходите за провеждането на семинари и конференции и други, при условие че бенефициерите са тези, посочени в член 2а, букви б) и в).“;

                           в)

                           параграф 2 се заличава.

               8)

               Добавя се следният член:
               „Член 5а
               Проверки и одити
               1.   Бенефициерът на безвъзмездни средства обезпечава, когато е приложимо, предоставянето на Комисията на удостоверяващи документи, които са във владение на партньори или членове.
               2.   Комисията може да извършва одит на използването на финансирането от Общността чрез собствени служители или чрез избрана от нея компетентна външна структура. Такива одити могат да се извършват през целия период на действие на договора или на споразумението и в срок от пет години след последното плащане. Когато е подходящо, резултатите от одита могат да доведат до решения на Комисията за възстановяване на суми.
               3.   Служителите на Комисията и външният персонал, оправомощен от Комисията, имат подходящи права за достъп до местата и сградите, където се осъществява дейността, и до всяка информация, включително информация в електронен формат, необходима за извършването на одитите, посочени в параграф 2.
               4.   Сметната палата и OLAF се ползват от същите права, особено от правата за достъп, както лицата, посочени в параграф 3.
               5.   Освен това, за да се защитят финансовите интереси на Общността срещу измами и други нередности, Комисията извършва проверки и инспекции на място в рамките на настоящата програма в съответствие с Регламент (Евратом, ЕО) № 2185/96 на Съвета (8). При необходимост разследванията се провеждат от OLAF съгласно разпоредбите на Регламент (ЕО) № 1073/1999 на Европейския парламент и на Съвета (9).

               9)

               Член 6 се изменя, както следва:

                           а)

                           параграф 1 се заменя със следното:
                           „1.   Програмата се удължава от 1 януари 2007 г. и ще приключи на 31 декември 2013 г.“;

                           б)

                           параграф 2 се заменя със следното:
                           „2.   Финансовият пакет за изпълнение на програмата за периода 2007—2013 г. е 98 525 000 EUR.“.

               10)

               Член 7 се заменя със следното:
               „Член 7
               Наблюдение и оценка
               Комисията (OLAF) информира ежегодно Европейския парламент и Съвета относно резултатите от програмата. Включва се и информация относно последователността и допълването с други програми и дейности на равнище Европейски съюз.
               До 31 декември 2010 г. се извършва независима оценка на изпълнението на програмата, включваща преглед на резултатите и постигането на целите на програмата.
               До 31 декември 2014 г. Комисията (OLAF) представя на Европейския парламент и на Съвета доклад относно постигането на целите на програмата.“

               11)

               Добавя се следният член:
               „Член 7а
               Управление на програмата
               Въз основа на анализ на съотношението разходи—ефективност Комисията може да назначи експерти и да се възползва от други форми на техническа и административна помощ, която не включва задачи на публичния орган, възложени на външни изпълнители по ad hoc договори за услуги. Тя може също така да финансира проучвания и да организира срещи на експерти, за да улесни изпълнението на програмата, както и да предприема мерки по отношение на информацията, публикуването и разпространението, пряко свързани с осъществяването на целите на програмата.“

               12)

               Приложението се заличава.

         Член 2
   Влизане в сила
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 23 юли 2007 година.

            За Европейския парламент

            Председател

         H.-G. PÖTTERING

            За Съвета

            Председател

         L. AMADO

      (1)  OВ C 302, 12.12.2006 г., стр. 41.

      (2)  Становище на Европейския парламент от 13 февруари 2007 г. (все още непубликувано в Официален вестник) и Решение на Съвета от 28 юни 2007 г.

      (3)  OВ L 143, 30.4.2004 г., стр. 9.

      (4)  OВ L 248, 16.9.2002 г., стр. 1. Регламент, изменен с Регламент (ЕО, Евратом) № 1995/2006 (ОВ L 390, 30.12.2006 г., стр. 1).

      (5)  OВ C 139, 14.6.2006 г., стp. 1.

      (6)  Албания, Бившата югославска република Македония, Босна и Херцеговина, Сърбия, Хърватия и Черна гора.

      (7)  Азербайджан, Алжир, Армения, Беларус, Грузия, Египет, Израел, Йордания, Либия, Ливан, Мароко, Молдова, Палестинската автономна власт, Сирия, Тунис и Украйна.“

      (8)  OВ L 292, 15.11.1996 г., стр. 2.

      (9)  OВ L 136, 31.5.1999 г., стр. 1.“


title: Решение на Съвета от 20 март 2006 година за сключване на Споразумение под формата на размяна на писма между Европейската общност и Съединените американски щати, в съответствие с член XXIV:6 и член XXVIII от Общото споразумение за митата и търговията (ГАТТ) 1994 година, относно измененията на отстъпките в таблиците на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяване към Европейския съюз

text:
Важна правна забележка

|

32006D0333

Официален вестник n° L 124 , 11/05/2006 стр. 0013 - 0014 Официален вестник n° L 294 , 25/10/2006 стр. 0047 - 0048

		Решение на Съветаот 20 март 2006 годиназа сключване на Споразумение под формата на размяна на писма между Европейската общност и Съединените американски щати, в съответствие с член XXIV:6 и член XXVIII от Общото споразумение за митата и търговията (ГАТТ) 1994 година, относно измененията на отстъпките в таблиците на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяване към Европейския съюз(2006/333/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 във връзка с член 300, параграф 2, алинея първа, първо изречение от него,като взе предвид предложението на Комисията,като има предвид, че:(1) На 22 март 2004 г. Съветът упълномощи Комисията да открие преговори с някои други страни членки на СТО по член XXIV:6 от Общото споразумение за митата и търговията (ГАТТ) 1994, в хода на присъединяването към Европейския съюз на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република.(2) Преговорите са проведени от Комисията при консултации с Комитета, създаден по силата на член 133 от Договора и в рамките на директивите за преговори, издавани от Съвета.(3) Комисията финализира преговорите за Споразумение под формата на размяна на писма между Европейската общност и Съединените американски щати. Това споразумение следва да бъде одобрено.(4) Мерките, необходими за прилагането на настоящото решение, следва да бъдат приети в съответствие с Решение 1999/468/EО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията [1],РЕШИ:Член 1Одобрява от името на Общността Споразумението под формата на размяна на писма между Европейската общност и Съединените американски щати, в съответствие с член XXIV:6 и член XXVIII от Общото споразумение за митата и търговията (ГАТТ) 1994 г. относно измененията на отстъпките в таблиците на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяване към Европейския съюзТекстът на Споразумението под формата на размяна на писма е приложен към настоящото решение.Член 2Комисията приема подробни правила за прилагане на Споразумението под формата на размяна на писма, в съответствие с процедурата, предвидена в член 3, параграф 2 от настоящото решение.Член 31. Комисията се подпомага от Управителния комитет по зърнени култури, основан по силата на член 25 от Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури [2] или от съответния комитет, създаден по силата на съответстващия член от регламента относно общата организация на пазара на съответния продукт.2. При позоваване на настоящия параграф, се прилагат членове 4 и 7 от Решение 1999/468/ЕО. Периодът, предвиден в член 4, параграф 3 от Решение 1999/468/ЕО, се определя на един месец.3. Комитетът приема свой процедурен правилник.Член 4Оправомощава председателя на Съвета да посочи лицето/лицата, упълномощено/и да подпише/ат споразумението с цел да обвържат общността [3].Съставено в Брюксел на 20 март 2006 година.За СъветаПредседателU. Plassnik[1] ОВ L 184, 17.7.1999 г., стр. 23.[2] ОВ L 270, 21.10.2003 г., стр. 78. Регламент, последно изменен с Регламент (ЕО) № 1154/2005 на Комисията (ОВ L 187, 19.7.2005 г., стр. 11).[3] Датата на влизането на споразумението в сила ще бъде публикувана в Официален вестник на Европейския съюз.--------------------------------------------------